Diari Oficial de la Generalitat Valenciana


Sumari del DOGV 8183, del 04-12-2017 (2017/10940)

RESOLUCIÓ de 28 de setembre de 2017, de la Direcció General d'Indústria i Energia de la Conselleria d'Economia Sostenible, Sectors Productius, Comerç i Treball, per la qual s'amplia a la societat Agua de Cortes, SA, la declaració d'aigua mineral natural procedent de la captació número O-4992, reconeguda per Resolució d'1 de febrer de 2000, de la Conselleria d'Indústria i Comerç, a l'aigua captada per l'obra subterrània número O-7345, denominada Penyagolosa III, del terme municipal de Cortes de Arenoso.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10874


Data del document
:   28-09-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 28 de setembre de 2017, de la Direcció General d'Indústria i Energia de la Conselleria d'Economia Sostenible, Sectors Productius, Comerç i Treball, per la qual s'amplia a la societat Agua de Cortes, SA, la declaració d'aigua mineral natural procedent de la captació número O-4992, reconeguda per Resolució d'1 de febrer de 2000, de la Conselleria d'Indústria i Comerç, a l'aigua captada per l'obra subterrània número O-7345, denominada Penyagolosa III, del terme municipal de Cortes de Arenoso. [2017/10807]  
Vist l'expedient de declaració d'aigua mineral natural a la procedent de l'obra subterrània número O-7345, denominada Penyagolosa III, situada en la parcel·la 634, del polígon 2, del terme municipal de Cortes de Arenoso (Castelló), tramitat pel Servei Territorial d'Indústria i Energia de Castelló a instància de la societat Agua de Cortes, SA, amb CIF A-12201950.  
  
Antecedents de fet  
Primer. Mitjançant la Resolució d'1 de febrer de 2000, de la Conselleria d'Indústria i Comerç, es va declarar aigua mineral natural la procedent de la captació número O-4992, sítia en la partida Masico, parcel·la 7, del polígon 7, del terme municipal de Cortes de Arenoso, província de Castelló.  
Segon. Per la Resolució de 5 de febrer de 2004, de la Direcció General d'Indústria i Investigació Aplicada, s'atorga la concessió d'aprofitament de l'aigua mineral natural captada pel sondatge O-4992, i es reconeix el dret a l'ús de la denominació de mineral natural a l'Ajuntament de Cortes de Arenoso (Castelló).   
Tercer. Amb data 2 de maig de 2006, el Servei Territorial d'Indústria i Seguretat Industrial de Castelló va resoldre l'autorització de canvi de titularitat de l'aprofitament de l'aigua mineral natural captada pel sondatge O-4992 a favor de l'empresa Agua de Cortes, SA, amb CIF A-12201950.  
Quart. Per la Resolució de data 28 de maig de 2012, la Direcció General d'Energia va resoldre estendre la declaració d'aigua mineral natural procedent de la captació número O-4992 a l'aigua captada pel sondatge O-5706, denominat Penyagolosa II, situat en la parcel·la 450E, del polígon 2, del terme municipal de Cortes de Arenoso (Castelló).  
  
Cinqué. Amb data 13 de desembre de 2013, l'empresa Agua de Cortes, SA, va presentar en el Servei Territorial d'Energia de Castelló un escrit en què se sol·licita la declaració d'aigua mineral natural a la procedent del sondatge O-7345, Penyagolosa III, situat en la parcel·la 634, del polígon 2, del terme municipal de Cortes de Arenoso (Castelló), amb coordenades UTM i sistema de referència ETRS89: X=708.906 m, Y= 4.452.205 m i Z= 1.080 ± 10 m.s.n.m.  
Sisé. Realitzada la informació pública pertinent en el Boletín Oficial del Estado número 44, de 20 de febrer de 2014, i en el Diari Oficial de la Comunitat Valenciana número 7221, de 25 de febrer de 2014, no s'hi va presentar cap al·legació.  
Seté. Amb data 19 de febrer de 2015, personal tècnic de la Secció de Mines del Servei Territorial d'Indústria i Energia de Castelló va realitzar la presa de mostres de l'aigua que brolla de la captació O-7345, i va remetre una mostra d'aigua a l'Institut Geològic i Miner d'Espanya per a l'anàlisi i l'emissió d'informe. Així mateix, es va remetre l'acta de la presa de mostres amb data 13 de març de 2015.  
Huité. Amb data 26 de febrer de 2016, el peticionari va presentar un informe hidrogeològic per a l'ampliació del reconeixement d'aigua mineral natural del sondatge O-4992 a l'aigua captada en el sondatge O-7345, de conformitat amb l'article 3 del Reial decret 1798/2010, de 30 de desembre, pel qual es regula l'explotació i comercialització d'aigües minerals naturals i aigües de brollador envasades per a consum humà.  
Nové. Amb data 29 d'abril de 2016, el Servei Territorial d'Indústria i Energia de Castelló va sol·licitar un informe tècnic a l'IGME, relatiu a l'extensió de la declaració d'aigua mineral natural sol·licitada i amb la identitat de l'aqüífer captat per ambdós sondatges.  
Desé. Amb data 3 d'agost de 2016, té entrada en el servei territorial esmentat un informe emés per l'IGME el dia 22 de juliol de 2016, en el qual conclou que el sondatge O-7345, denominat Penyagolosa III, està dins del perímetre de protecció de la captació ja declarada O-4992 i que ambdues captacions obtenen aigües provinents del mateix aqüífer, per la qual cosa d'acord amb l'article 3,1.b del reial decret esmentat es podria procedir a l'ampliació del reconeixement com a aigua mineral natural a la captació O-7345.  
Onzé. Amb data 9 de novembre de 2016, té entrada en el registre del servei territorial esmentat un informe sanitari favorable emés amb data 26 d'octubre de 2016 per la Direcció General de Salut Pública.  
  
Dotzé. Amb data 6 de març de 2017, té entrada en el registre del servei territorial esmentat un informe de data 24 d'octubre de 2016 emés per la Confederació Hidrogràfica del Xúquer, en el qual es manifesta que no hi ha cap oposició per part de l'organisme esmentat.  
  
Tretzé. Amb data 19 d'abril de 2017, personal tècnic de la Secció de Mines del Servei Territorial d'Indústria i Energia de Castelló emet un informe on es proposa l'ampliació del reconeixement de la declaració d'aigua mineral natural de l'aigua procedent del sondatge O-4992 a l'aigua captada del sondatge O-7345, Penyagolosa III.  
Catorzé. El Servei Territorial d'Indústria i Energia de Castelló, per mitjà d'un escrit de data de registre d'entrada 28 d'abril de 2017 en la Subdirecció General d'Energia i Mines, remet proposta favorable d'ampliar el reconeixement d'aigua mineral natural a la procedent del sondatge O-7345, denominat Penyagolosa III, al terme municipal de Cortes de Arenoso, província de Castelló, a la societat Agua de Cortes, SA.  
  
  
Fonaments de dret  
Primer. La Llei 22/1973, de 21 de juliol, de mines, i el Reial decret 2857/1978, de 25 d'agost, pel qual s'aprova el Reglament general per al règim de la mineria.  
Segon. L'article 3 del Reial decret 1798/2010, de 30 de desembre, pel qual es regula l'explotació i comercialització d'aigües minerals naturals i aigües de brollador envasades per al consum humà.  
  
Tercer. El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat; l'article 30 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, que estableix que la Direcció General d'Indústria i Energia exercirà les funcions en matèria de mineria.  
  
Quart. L'article 3 de l'Ordre 14/2011, de 31 de març, de la Conselleria d'Indústria, Comerç i Innovació, per la qual s'estableixen els òrgans competents per a l'exercici de determinades funcions en matèria de drets miners.  
Cinqué. L'apartat quart de la Resolució de 24 de novembre de 2015, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria.   
  
Vist l'anterior i els preceptes legals i reglamentaris esmentats, i la resta de disposicions d'aplicació general i especial, aquesta Direcció General d'Indústria i Energia, resol:  
  
Ampliar la declaració d'aigua mineral natural procedent de la captació número O-4992, reconeguda per la Resolució d'1 de febrer de 2000, de la Conselleria d'Indústria i Comerç, a l'aigua captada per l'obra subterrània número O-7345, denominada Penyagolosa III, situada en la parcel·la 634, del polígon 2, del terme municipal de Cortes de Arenoso (Castelló), amb coordenades UTM i sistema de referència ETRS89, X = 708.906 m, Y = 4.452.205 m i Z = 1.080 ± 10 m.s.n.m, en virtut del que estableix l'apartat 1r de l'article 3 del Reial decret 1798/2010, de 30 de desembre, pel qual es regula l'explotació i comercialització d'aigües minerals naturals i aigües de brollador per al consum humà.  
La present resolució no pot estendre's de facto per a aigües procedents de qualsevol altra surgència, pou, sondatge, brollador, etc., existent o a realitzar, si, prèviament i després de l'oportuna tramitació reglamentària, no acorda aquesta conselleria la qualificació com a mineral natural de les aigües obtingudes així.  
Prèviament a l'aprofitament de l'aigua captada per l'obra subterrània número O-7345, declarada mineral natural en la present resolució, i per a la seua posada en explotació i comercialització, s'haurà de sol·licitar en el Servei Territorial d'Indústria i Energia de la província de Castelló l'oportuna modificació de l'aprofitament concedit mitjançant la Resolució de 5 de febrer de 2004, de la Direcció General d'Indústria i Investigació Aplicada, per la qual s'atorga la concessió d'aprofitament d'aigua mineral natural a l'Ajuntament de Cortes de Arenoso, a la procedent de la captació número O-4992, terme municipal de Cortes de Arenoso, de la província de Castelló, d'acord amb el que s'estableix en l'article 3 del Reial decret 1798/2010, de 30 de desembre, pel qual es regula l'explotació i comercialització d'aigües minerals naturals i aigües de brollador per al consum humà; en l'article 26 de la Llei 22/1973, de 21 de juliol, de mines, i en l'article 41 del Reial decret 2857/1978, de 25 d'agost, Reglament general per al règim de la mineria.  
  
La present resolució és definitiva en la via administrativa i contra aquesta es podrà interposar un recurs potestatiu de reposició, davant del mateix òrgan que l'ha dictada, en el termini d'un mes, comptat des de l'endemà de la notificació, d'acord amb el que estableix l'article 124 de la Llei 39/2015, d'1 d'octubre, del procediment administratiu comú de les administracions públiques.  
Si no es recorre en reposició, i d'acord amb el que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, es podrà interposar un recurs contenciós davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la notificació de la present resolució.  
  
València, 28 de setembre de 2017.- El director general d'Indústria i Energia (R 24.11.2015, del conseller d'Economia Sostenible, Sectors Productius, Comerç i Treball; DOCV 7667, 27.11. 2015): Diego Maciá Antón.